**DECIZIA ETAPEI DE ÎNCADRARE**

**Draft**

Ca urmare a solicitării depusă de **U.A.T COMUNA GRINDU,** cu sediul în com. Grindu, sat Grindu. str. Principală nr. 50, jud. Tulcea, pentru proiectul ,,**ÎNFIINȚAREA UNUI CENTRU DE COLECTARE PRIN APORT VOLUNTAR ÎN COMUNA GRINDU, JUDEȚUL TULCEA”** propus a se realiza în extravilanul com. Grindu, jud. Tulcea, tarla 108, parcela 541, NC 32300, conform certificatului de urbanism nr. 1 din 21.02.2024 emis de Primăria Comunei Grindu, înregistrată la APM Tulcea cu nr. 10677/09.08.20233, a depunerii memoriului de prezentare, înregistrat la APM Tulcea cu nr. 1686/02.02.2024 și a depunerii memoriului de prezentare refăcut înregistrat cu nr. 3639/07.03.2024 și în baza:

- **Legii nr. 292/2018** privind evaluarea impactului anumitor proiecte publice și private asupra mediului, cu modificările și completările ulterioare**;**

**- Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei salbatice, aprobată cu modificările și completările prin Legea nr.49/2011, cu modificările și completările ulterioare;

Autoritatea competentă pentru protecția mediului Tulcea decide, ca urmare a consultărilor desfășurate în cadrul ședintei Comisiei Tehnice de Analiză din data de 19.03.2024, că proiectul ,,**ÎNFIINȚAREA UNUI CENTRU DE COLECTARE PRIN APORT VOLUNTAR ÎN COMUNA GRINDU, JUDEȚUL TULCEA”** propus a se realiza în extravilanul com. Grindu, jud. Tulcea, **nu se supune evaluării impactului asupra mediului.**

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului sunt următoarele:**

* proiectul propus **intră** sub incidența Legii nr. 292/2018 privind evaluarea impactului anumitor proiecte publice si private asupra mediului, fiind încadrată în Anexa nr. 2, pct. 11 alin. b) instalaţii pentru eliminarea deşeurilor, altele decât cele prevăzute în anexa nr.1;
* proiectul propus **intră** sub incidența art. 28 din Ordonanța de Urgență a Guvernului [nr.57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) privind regimul ariilor naturale protejate, conservarea habitatelor naturale, a florei și faunei salbatice, cu modificările și completările ulterioare, deoarece în urma parcurgerii metodologiei de identificare a Ariilor Naturale Protejate de Interes Comunitar (ANPIC) potențial afectate de proiect și a măsurilor restrictive (Anexa 6A din Ordinul MMAP 1682/2023), s-au concluzionat următoarele:
  + s-au identificat ANPIC intersectate de proiect respectiv: ROSPA0031 Delta Dunãrii și Complexul Razim – Sinoie;
  + s-au identificat ANPIC aflate în zona de influenţă a proiectului, respectiv ROSCI0065 Delta Dunării;
  + s-au identificat ANPIC în cadrul cărora sunt specii protejate cu mobilitate ridicată ce pot ajunge în zona proiectului, respectiv: ROSPA0040 Dunărea Veche Brațul Măcin și ROSPA0073 Măcin Niculițel;
  + nu au fost indentificate ANPIC a căror conectivitate sau continuitate ecologică poate fi afectată de implementarea proiectului;
  + proiectul nu este amplasat în zone cu restricţii stabilite prin planul de management sau printr-un act normativ din domeniul ariilor naturale protejate/ biodiversitate, care să conducă la respingerea acestuia.
* proiectul propus **nu intră** sub incidența prevederilor art.48 și 54 din Legea apelor nr.107/1996, cu modificările și completările ulterioare;
* lucrările propuse în cadrul proiectului, prin analiza criteriilor din Anexa 3 la Legea nr. 292/2018 privind evaluarea impactului anumitor proiecte publice și private asupra mediului, **nu sunt** de natură a genera un impact semnificativ asupra mediului;

**1.Caracteristicele proiectului.**

*a) Dimensiunea și concepția întregului proiect***:**

Proiectul propune înființarea unui centru de colectare prin aport voluntar ce va asigura colectarea separată a deșeurilor menajere care nu pot fi colectate în sistem „door-to-door,, respectiv deșeuri reciclabile și biodeșeuri care nu pot fi colectate în pubelele individuale, precum și fluxurile speciale de deșeuri – deșeuri voluminoase, deșeuri textile, deșeuri din lemn, mobilier, deșeuri din anvelope, deșeuri de echipamente electrice și electronice, baterii uzate, deșeuri periculoase, deșeuri de cadavre animale, deșeuri de gradină, deșeuri din construcții și demolări.

Lucrările propuse în cadrul investiției presupun urmatoarele obiective:

• Amenajarea unei platforme carosabile pentru amplasarea containerelor de tip ab-roll pentru deșeuri și circulația autoturismelor cetățenilor care aduc deșeuri, respectiv a camioanelor (cap-tractor) care aduc/ridică containerele de mai sus;

• Amenajarea unei platforme betonată pentru amplasarea containerelor de tip baracă;

• Realizarea canalizării pentru colectarea apelor pluviale;

• Amenajarea unui spațiu verde cu gazon și plantație perimetrală de protecție;

• Amplasarea unei copertine pe structură metalică ușoară (conform proiect de rezistență) pentru protecția containerelor deschise;

Împrejmuirea amplasamentului se va realiza cu gard din panouri bordurate prinse pe stâlpi rectangulari din oțel, cu poartă de acces culisantă acționată manuală;

În zona de acces principal se vor monta:

• un cântar carosabil pentru camioane (cap-tractor).

• un container de tip baracă pentru administrație – supraveghere, prevăzut cu un mic depozit de scule și două grupuri sanitare, unul pentru angajatul platformei, altul pentru cetățenii care aduc deșeuri;

• un container de tip baracă, frigorific, pentru cadavre de animale mici de casă (pisici, câini, păsări);

• un container de tip baracă pentru colectarea de deșeuri periculoase (vopsele, bidoane de vopsele sau diluanți, medicamente expirate, baterii)

• trei containere prevăzute cu presă pentru colecarea deseurilor de hârtie/carton, plastic, respectiv textile;

• trei containere închise și acoperite de tip walk-in, pentru colectarea deșeurilor electrice/elctronice, a celor de uz casnic (electrice mari – frigidere, televizoare, etc.) și a celor de mobilier din lemn;

• două containere de tip SKIP deschise, pentru deșeuri de sticlă–geam, respectiv sicle/borcane/recipiente;

• trei containere deschise, înalte, de tip ab-roll pentru anvelope, deșeuri metalice, deșeuri de curte/grădină (crengi, frunze, etc);

• trei containere deschise, joase, de tip ab-roll pentru deșeuri din construcții, moloz;

• separator de hidrocarburi pentru toată platforma carosabilă;

• două scări mobile metalice (oțel zincat) pentru descărcarea deșeurilor în containerele deschise înalte.

• stâlpi de iluminat și camere supraveghere (8 bucăți).

Apele colectate de pe platformele carosabile, înainte sa fie evacuate în bazinul de retenție, vor trece prin separatorul de hidrocarburi amplasat la exterior. Separatorul de hidrocarburi este un echipament prefabricat, realizat din beton armat, avand debitul de 30 l/s.

Bazinul de retenție pentru colectarea apelor pluviale va fi amplasat subteran și va avea o capacitate de 70 mc. Apele pluviale care vor fi colectate în bazinul de retenție, vor fi evacuate cu ajutorul unei pompe și vor fi folosite pentru udarea spațiilor verzi.

Capacitățile estimate, modalitatea de staocare și gestionare a acestor deșeuri sunt prezentate în tabelul de mai jos:

|  |  |  |  |
| --- | --- | --- | --- |
| **COD/TIP DEȘEU** | **MOD STOCARE** | **CAPACITATE STOCARE** | **OPERAȚIUNE GESTIONARE** |
| 20 01 01  hartie si carton | Container compactor | 25 mc | R13 |
| 15 01 01  ambalaje de hârtie şi carton |
| 20 01 02  sticla | Container asimetric | 7 tone | R13 |
| 15 01 07  ambalaje de sticlă |
| 20 01 11  textile | Container compactor | 25 mc | R13 |
| 15 01 09  ambalaje din materiale textile |
| 20 01 21\*  tuburi fluorescente şi alte deşeuri cu conţinut de mercur | Container deseuri periculoase | 640 l | R13 |
| 20 01 23\*  echipamente abandonate cu conţinut de CFC (clorofluorocarburi) | Container deseuri periculoase – cutie plasa sarma depozitare DEEE | 1 tona | R13 |
| 20 01 35\*  echipamente electrice şi electronice casate, altele decât cele specificate la 20 01 21 şi 20 01 23 cu conţinut de componenţi periculoş |
| 20 01 36  echipamente electrice şi electronice casate, altele decât cele specificate la 20 01 21, 20 01 23 şi 20 01 35 | Container inchis 28 mc  DEEE mici | 22 tone | R13 |
| 20 01 25  uleiuri şi grăsimi comestibile | Container uleiuri uzate | 600 l | R13 |
| 20 01 26\*  uleiuri şi grăsimi, altele decât cele specificate la 20 01 25 |
| 20 01 27\*  vopsele, cerneluri, adezivi şi răşini conţinând substanţe periculoase | Container deseuri periculoase | 500 l | D15 |
| 20 01 32  medicamente, altele decât cele menţionate la 20 01 31 | Container deseuri periculoase – cos medicinale | 60 l | D15 |
| 20 01 33\*  baterii şi acumulatori incluşi în 16 06 01, 16 06 02 sau 16 06 03 şi baterii şi acumulatori nesortaţi conţinând aceste baterii | Container deseuri periculoase – cos baterii | 75 kg | R13 |
| 20 01 34  baterii şi acumulatori, altele decât cele specificate la 20 01 33 |
| 20 01 40  Metale | Container deschis 24 mc | 20 tone | R13 |
| 15 01 04  ambalaje metalice |
| 20 02 01  deşeuri biodegradabile | Container deschis 24 mc | 20 tone | R13 |
| 20 03 07  Deseuri voluminoase (mobilier) | Container inchis 28 mc | 22 tone | R13 |
| 20 01 38  lemn, altul decât cel specificat la 20 01 37 |
| 15 01 03  ambalaje de lemn |
| 15 01 02  ambalaje de materiale plastice | Container compactor | 25 mc | R13 |
| 20 01 39  materiale plastice |
| 15 01 06  ambalaje amestecate | Container deschis 24 mc | 20 tone | R13 |
| 15 01 10\*  ambalaje care conţin reziduuri sau sunt contaminate cu substanţe periculoase | Container deseuri periculoase – cos ambalaje contaminate | 120 l | D15 |
| 16 01 03  anvelope scoase din uz | Container deschis 24 mc | 20 tone | R13 |
| 17 01 01  Beton | Container deschis 16 mc | 18 tone | R13 |
| 17 01 02  Cărămizi | Container deschis 16 mc | 18 tone | R13 |
| 17 01 03  ţigle şi materiale ceramice |
| 17 01 07  amestecuri de beton, cărămizi, ţigle şi materiale ceramice, altele decât cele specificate la 17 01 06 |
| 17 02 01  Lemn |
| 17 02 02 sticlă |
| 17 02 03  materiale plastice |
| 17 02 04\*  sticlă, materiale plastice sau lemn cu conţinut de sau contaminate cu substanţe periculoase | Container deseuri periculoase | 120 | R13 |
| 02 01 02  deşeuri de ţesuturi animale | Container frigorific  2\*2\*2,25 m | 0,1 tone | D15 |

**BILANȚ TERITORIAL**

**Suprafață necesara de teren 2419 mp**

Suprafață platforma betonată: 1884 mp

Suprafață trotuar: 65 mp

Suprafață zona verde: 397 mp

Suprafață copertina pe structura metalică: 375 mp

**VECINĂTĂȚI:**

N – nr.cad. 32092

S – nr.cad. 31301

E – nr.cad. 32092

- V – nr.cad. 31490

**UTILITĂȚI:**

**Alimentarea cu apă**: racordare la rețea,

**Evacuarea apelor uzate menajere:** bazin betonat vidanjabil de 8 mc.

**Alimentare cu energie electrică**: branșament la rețeaua electrică din zonă.

**Organizarea de șantier:**

Organizarea de șantier se va amenaja strict pe terenul aflat în proprietatea beneficiarului și nu va afecta domeniul public.

Lucrarile necesare organizarii de santier constau in principal în:

- instalare containere mobile pentru personalul de lucru;

- amplasare de containere pentru deseuri generate in timpul realizării proiectului

- panou prezentare investitiecu containere etichetate corespunzator, pentru depozitarea deșeurilor generate în timpul lucrărilor.

La finalizarea investiției se vor reface terasamentele și se vor amenaja spații verzi.

*b) Cumularea cu alte proiecte:* nu este cazul.

*c) Utilizarea resurselor naturale:*resursele naturale utilizate pentru investiție sunt: piatră spartă, nisip , lemn, apă care vor fi procurate din unități specializate;

*d) Cantitatea și tipurile de deșeuri generate/gestionate:*

Lista deșeurilor generate pe perioada de execuție a lucrărilor:

- 15 01 01 ambalaje de hârtie si carton – aproximativ 0,25 tone

- 15 01 02 ambalaje de materiale plastice – aproximativ 0,1 tone

- 15 01 03 ambalaje de lemn – aproximativ 0,5 tone

- 15 01 06 ambalaje amestecate – aproximativ 0,5 tone

- 17 04 11 cabluri, altele decât cele specificate la 17 04 10 – aproximativ 0,05 tone

- 17 02 03 materiale plastice – aproximativ 0,1 tone

- 17 04 07 - amestecuri metalice – aproximativ 1 tonă

- 17 06 04 - materiale izolante, altele decât cele specificate la 17 06 01 si 17 06 03 – aproximativ 0,5 tone

- 17 09 04 - amestecuri de deseuri de la constructii si demolari – aproximativ 1 tonă

- 20 03 01 deseuri menajere – aproximativ 0,02 tone

Deșeurile se vor stoca temporar în containere și se vor preda către agenți economici autorizati în vederea valorificării/eliminării. Transportul materialelor și a deșeurilor generate în timpul executării lucrărilor de construcții se va face cu mijloace de transport adecvate, acoperite cu prelată, pentru a evita împrăștierea acestora.

*e) Poluarea și alte efecte negative:* în perioda de execuție a lucrărilor, emisiile vor rezulta din surse mobile (mijloacele de transport utilizate pentru transportul materialelor), din lucrările realizate la executarea proiectului. Nivelul de zgomot nu va depăși nivelul prevăzut în SR10009/2017 - Acustică. Limite admisibile ale nivelului de zgomot din mediul ambiant.

*f)**Riscul de accidente majore și/sau dezastre relevante pentru proiectul în cauza, inclusiv cele cauzate de schimbările climatice, conform informațiilor științifice:*

Investiția este încadrată la gestionarea deșeurilor menajere, măsuri de prevenire, minimizare, sortare, reutilizare și reciclare.

În ceea ce privește emisiile de gaze cu efect de seră generate de vehicule, toate vehiculele

utilizate vor viza cea mai bună tehnologie disponibilă din punct de vedere al mediului. În aceste condiții, operarea acestor vehicule nu va conduce la o creștere semnificativă a emisiilor de gaze cu efect de seră.

Consumul de energie al obiectivului nu este semnificativ, principalii consumatori fiind containerul frigorific, cântarul (care nu va fi utilizat în permanență) și iluminatul – corpuri LED cu eficiență energetică ridicată.

**Adaptarea la schimbările climatice**

Implementarea proiectului se va realiza pe o locație care nu este inundabilă, nu există istoric de alunecări de teren sau perioade cu temperaturi minime extreme. Proiectul nu influențeaza vulnerabilitatea climatică a persoanelor și activelor din vecinatatea sa.

g) ***Riscurile pentru sănătatea umană*** – de exemplu, din cauza contaminării apei sau a poluării atmosferice: Conform punctului de vedere emis de DSP Tulcea, înregistrat la APM Tulcea cu nr. 4386/18.03.2024, titularul a depus documentația în vederea efectuări studiului de impact asupra populației.

**2.Localizarea proiectului.**

a) *Utilizarea actuală și aprobată a terenurilor*: proiectul urmează a se implementa pe un teren amplasat în extravilanul com. Grindu, jud. Tulcea, tarla 108, parcela 541, NC 32300, conform certificatului de urbanism nr. 1 din 21.02.2024 emis de Primăria Comunei Grindu și are ca folosință actuală -arabil.

b) *Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zona și din subteranul acesteia:* prin proiect nu se va afecta capacitatea de regenerare a resurselor naturale, inclusiv solul, terenurile, ținând cont ca lucrările prevăzute în prezentul proiect sunt pe un teren arabil, antropizat, lucrările se vor desfășura pe o perioadă scurtă de timp. Pe termen lung impactul va fi unul pozitiv, având în vedere necesitatea realizării proiectului.

c) *Capacitatea de absorbție a mediului, cu atenție deosebită pentru: ariile clasificate sau zonele protejate prin legislaţia în vigoare, cum sunt: zone de protecție a faunei piscicole, bazine piscicole naturale și bazine piscicole amenajate, etc*.

*- zone umede, zone riverane, guri ale râurilor -* nu este cazul;

*- zone costiere și mediu marin -* nu este cazul;

*- zone montane și forestiere –* nu este cazul .

- *arii naturale protejate de interes național, comunitar, internațional*: amplasamentul este situat în ROSPA0031 Delta Dunării și Complexul Razim-Sinoe și se află la cca. 1582 m de ROSCI0065 Delta Dunării și de limita RBDD;

- *zone clasificate sau protejate conform legislației în vigoare*: situri Natura 2000 desemnate *în conformitate cu legislația privind regimul ariilor naturale protejate, conservarea habitatelor naturale, a florei și faunei salbatice; zonele prevazute de legislația privind aprobarea Planului de amenajare a teritoriului național – Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică:* amplasamentul este situat în ROSPA0031 Delta Dunării și Complexul Razim-Sinoe și se află la cca. 1582 m de ROSCI0065 Delta Dunării;

- *zonele în care au existat deja cazuri de nerespectare a standardelor de calitate a mediului prevazute de legislația naționala și la nivelul Uniunii Europene și relevante pentru proiect sau în care se consideră că există astfel de cazuri* - nu este cazul;

- *zonele cu o densitate mare a populației* - nu este cazul;

- *peisaje și situri importante din punct de vedere istoric, cultural sau arheologic* -conform punctului de vedere emis de Direcția Județeană pentru Cultură Tulcea, înregistrat la APM Tulcea cu nr. 3889/12.03.2024 pentru acest proiect, nu este necesar Avizul DJC Tulcea.

**3) Tipurile si caracteristicile impactului potențial.**

a) *Importanța și extinderea spațiala a impactului - de exemplu, zona geografică și dimensiunea populației care poate fi afectata*: lucrările se vor desfășura strict pe amplasamentul proiectului. În condițiile respectării condițiilor de mediu, nu va exista populație afectată de implementarea proiectului;

b) *Natura impactului*: implementarea proiectului va avea un impact nesemnificativ asupra peisajului, mediului social,circulaței rutiere și nesemnificativ asupra factorilor de mediu;

c) *Natura transfrontalieră a impactului*: proiectul nu se încadrează în anexa nr. 1 la Convenția privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare;

d) *Intensitatea și complexitatea impactului:* impactul determinat de lucrările de construcție, nu este de natură să determine efecte negativ permanente pe termen mediu și lung. Se estimează că lucrarile vor avea un impact nesemnificativ asupra factorilor de mediu.

e) *Probabilitatea impactului:* pe durata de implementare și exploatare a proiectului va fi redusă;

f) *Debutul, durata, frecvența și reversabilitatea preconizate ale impactului* - impactul nesemnificativ identificat se va manifesta doar pe perioada lucrărilor de investiție;

După finalizarea lucrărilor se estimează un impact pozitiv.

g) *Cumularea impactului cu impactul altor proiecte existente și/sau aprobate* – nu se vor implementa în același timp alte proiecte pe amplasamentul destinat proiectului;

h) *Posibilitatea de reducere efectiva a impactului:* La executarea lucrărilor în perioadele secetoase se vor utiliza pulverizatoare împotriva prafului . Din punct de vedere al calităţii aerului în zona proiectului vor fi respectate prevederile STAS 12574/87 - Aer din zonele protejate.Condiții de calitate.

**II. Motivele pe baza carora s-a stabilit neefectuarea evaluării adecvate:**

Proiectul propus, se va implementa pe un teren situat în extravilanul com. Grindu, jud. Tulcea, pe un teren situat în ROSPA0031 Delta Dunării și Complexul Razim-Sinoe și amplasat la cca. 1582 m de ROSCI0065 Delta Dunării și de limita RBDD.

Memoriul conține informațiile privind evaluarea adecvată, respectiv în capitolul XIII din Anexa 5E a Legii 292/2018, iar evaluarea impactului asupra mediului a fost realizată pentru întreg amplasamentul proiectului. Identificarea formelor prezente de impact s-a realizat luând în considerare și Obiectivele Specifice de Conservare (OSC) emise de către ANANP pentru fiecare sit Natura 2000, iar concluzia este că proiectul propus nu are impact nesemnificativ asupra integrității ANPIC și nu necesită efectuarea Studiului de evaluare adecvată..

**Motivele pentru care este sau nu necesară continuarea procedurii cu trecerea la etapa studiului de evaluare adecvată sunt prezentate mai jos:**

***1) pierdere directă prin reducerea suprafeței acoperite de habitat ca urmare a distrugerii sale fizice:***

Implementarea proiectului nu conduce nici în faza de construire și nici în cea de funcționare la pierderi de suprafețe acoperite de habitate.

***2. pierderea habitatului de reproducere, hrănire, odihnă ale speciilor:***

Implementarea proiectului nu conduce, nici la faza de construire și nici la cea de funcționare, la pierderi de suprafețe de habitate de reproducere, hrănire și/sau odihnă ale speciilor de interes comunitar sau potențial prezente în zona proiectului și în zona de influență a proiectului.

***3. alterare/degradare prin deteriorarea calității habitatului, care conduce la o abundență redusă a speciilor caracteristice sau la modificarea structurii biocenozei (component speciilor):***

Implementarea proiectului nu conduce, nici în faza de construire și nici la cea de funcționare, la alterare/degradare prin deteriorarea calitătii vreunui tip de habitat de interes comunitar.

***4. alterare/degradare prin deteriorarea habitatelor de reproducere, hrănire, odihnă aspeciilor:***

Implementarea proiectului nu conduce, nici în faza de construire și nici în cea de funcționare, la alterare/degradare prin deteriorarea habitatelor de reproducere, hrănire și/sau odihna a speciilor de interes comunitar sau potențial prezente în zona de influență a proiectului.

***5. perturbare prin schimbarea condițiilor de mediu existente: strămutări ale exemplarelor speciilor, modificări comportamentale ale speciilor:***

Implementarea proiectului nu conduce, nici în faza de construire și nici în cea de funcționare, la perturbări ale speciilor de interes comunitar prezente în zona de influență a proiectului. Implementarea proiectului nu poate induce strămutări ale exemplarelor speciilor și/sau modificări comportamentale ale acestor specii.

***6. fragmentare prin crearea de bariere fizice sau comportamentale în habitatele conectate din punct de vedere fizic sau funcțional sau prin împărțirea acestora în fragmente mai mici și mai izolate:***

Implementarea proiectului nu conduce, nici în faza de construire și nici în cea de funcționare, la fragmentare populatiei vreunei specii de interes comunitar. Nu vor fi create bariere fizice sau comportamentale.

**7. reducerea efectivelor populaţionale ca urmare a mortalităţii directe generată de PP sau ca urmare a celorlalte forme de impact:**

- Implementarea proiectului nu conduce nici în faza de construire și nici în cea de funcționare, la reduceri de efective populationale ale vreunei specii de interes comunitar.

**8. alte impacturi indirecte prin modificarea indirectă a calității mediului:**

Nu au fost identificate impacturi indirecte care sa conduca la modificarea calitatii mediului.

**9. incertitudinile identificate -** Nu au fost identificate incertitudini.

**Titularul, a obținut Avizul nr.263/ 28.03.2024 emis de ADMINISTRAȚIA REZERVAȚIEI BIOSFEREI DELTA DUNĂRII, cu următoarele condiții:**

* Respectarea prevederilor Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare;
* Respectarea legislației de protecția mediului în vigoare, a Legii nr. 82/1993 privind constituirea R.B.D.D., a O.U.G. nr. 195/2005 privind protecția mediului, cu modificările și completările ulterioare;
* Se vor respecta întocmai prevederile art.28, alin. (1) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, "Sunt interzise activitățile din perimetrele ariilor naturale protejate de interes comunitar care pot să genereze poluarea sau deteriorarea habitatelor, precum și perturbări ale speciilor pentru care au fost desemnate ariile respective, atunci când aceste activități au un efect semnificativ, având în vedere obiectivele de protecție și conservare a speciilor și habitatelor. Pentru protejarea și conservarea păsărilor siilbatice, inclusiv a celor migratoare, sunt interzise activitățile din afara ariilor naturale protejate care ar produce poluarea sau deteriorarea habitatelor";
* Obligativitatea informării tuturor lucrătorilor cu privire la existența ariilor naturale protejate (Situl de lmportanță Comunitară ROSCI0065 Delta Dunării și Aria de Protecție Specială Avifaunistică ROSPA 0031 Delta Dunării și Complexul Razim­ Sinoie), cu respectarea de către aceștia a prevederilor legale în vigoare referitoare la protecția speciilor de floră și faună de interes comunitar;
* Urmărirea impactului asupra cadrului natural și în special asupra speciilor menționate în formularele standard ale ariilor naturale protejate aflate în vecinatatea proiectului, anunțând autoritățile competente pentru protecția mediului cu privire la orice incident care poate să genereze un impact negativ asupra ariilor naturale protejate;
* Recunoașterea în teren dacă este cazul, a zonelor sensibile (locurile de adăpost, reproducere, hrănire, cuibărit), înainte de începerea lucrărilor și aplicarea metodologiilor de lucru cu minim impact;
* Este interzisă deținerea, uciderea, vânarea, capturarea, cât și perturbarea în cursul perioadei de reproducere, de creștere, de hibernare și de migrație a speciilor de faună stict protejate;
* Evitarea zgomotelor suplimentare care ar putea deranja speciile (populațiile) de interes comunitar din perimetrul sitului Natura 2000 (ROSCI0065 Delta Dunării și ROSPA 0031 Delta Dunării și Complexul Razim-Sinoie) de pe amplasamentul și din vecinătatea proiectului;
* Sesizarea în cel mai scurt timp a A.R.B.D.D.Tulcea, cu orice situație de poluare accidentală identificată;
* Dacă pe parcursul derulării procedurii de emitere a acordului de mediu pentru proiectul menționat, apar modificări ale datelor care au stat la baza emiterii prezentului aviz, se va solicita revizuirea acestuia în situația în care APM Tulcea decide revizuirea acordului de mediu;

**III. Motivele pe baza cărora s-a stabilit neefectuarea evaluarii impactului asupra corpurilor de apă**. Conform punctului de vedere emis de SGA Tulcea nr. 1990/PC/12.03.2024, înregistrat la A.P.M. Tulcea cu nr. 3898/12.03.2024, proiectul nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

1. se vor respecta datele și specificațiile din documentația tehnică, precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.
2. proiectul se va realiza conform documentațiilor prezentate, cu respectarea prevederilor legislației de protecția mediului, în vigoare.
3. lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎșurare a lucrǎrilor.
4. lucrarile se vor desfășura cu respectarea condițiilor tehnice și a regimului juridic prevăzute prin actele de reglementare prealabile, emise de alte autorități.
5. este interzisă părăsirea incintei organizării de șantier cu mijloacele de transport cu roțile/caroseria autovehiculelor încarcate cu noroi, în vederea evitării antrenarii acestuia pe drumurile publice.
6. se interzice incendierea oricărui tip de deşeu şi/sau substanţă sau obiect;
7. se interzice îngroparea deşeurilor de orice fel;
8. deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată în acest sens.
9. titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.
10. titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;
11. titularii pe numele cărora au fost emise autorizaţii de construire şi/sau desfiinţări trebuie să raporteze anual APM, până la 30 aprilie a anului următor celui pentru care se raportează, conformarea cu art. 17 alin. (7) din OUG nr. 92/2021 privind regimul deşeurilor aprobată cu modificările și completările ulterioare prin Legea nr. 17/2023;
12. deţinătorul de deşeuri, care execută lucrări de construire/desfiinţare pentru care nu este obligatorie emiterea unei autorizaţii de construire, potrivit prevederilor art. 11 din Legea nr. 50/1991, republicată, cu modificările şi completările ulterioare, are obligaţia să utilizeze sistemul organizat de autoritatea administraţiei publice locale de pe raza administrativ-teritorială în care îşi are domiciliul;
13. se interzice abandonarea, aruncarea, precum și ascunderea deșeurilor;
14. se interzice eliminarea, deținerea, păstrarea deșeurilor în afara spațiilor autorizate în acest scop;
15. organizarea de șantier pentru lucrările prevăzute prin proiect va fi amplasată în incinta amplasamentului și se va avea în vedere următoarele:
    * organizarea de șantier va ocupa suprafețe cât mai reduse;
    * organizarea de șantier se va realiza, astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;
    * se interzice spălarea utilajelor/vehiculelor în zona de lucru aferentă sau în zona organizării de șantier;
    * materialele necesare executării lucrărilor propuse se vor depozita în locuri bine stabilite, amenajate corespunzător;
    * se vor lua masuri pentru minimizarea emisiilor de pulberi în suspensie și sedimentabile cu repectarea prevederilor STAS 12.574-87;
    * pe perioada de execuție a lucrărilor, zgomotul produs de activitățile de pe amplasament nu trebuie să depășească nivelul de presiune acustică, conform SR 10009-2017 – Acustică. Limite admisibile ale nivelului de zgomot din mediul ambiant;
16. utilajele folosite pe durata de realizare a lucrǎrilor, precum si mijloacele de transport, vor avea o stare tehnicǎ corespunzǎtoare, astfel incat sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect;
17. în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deșeuri autorizate;
18. prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;
19. raportarea imediată la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apa, aer, sol) care poate conduce la accidente/incidente ecologice, poluare accidentală;
20. beneficiarul răspunde de realizarea corectă a lucrărilor propuse, respectând condițtiile prezentate în memoriul de prezentare;
21. dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);
22. **la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;**

* beneficiarul va respecta condițiile impuse prin certificatul de urbanism nr. 1 din 21.02.2024, emis de Primăria Comunei Turcoaia.

**Prezenta decizie este valabilă pe toata perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanța odată cu decizia etapei de încadrare, cu acordul de mediu ori, dupa caz, cu decizia de respingere a solicitarii de emitere a acordului de mediu, respectiv cu aprobarea de dezvoltare sau, dupa caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin.(3) sau autoritătii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștință publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrarii acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie sa fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificarile și completările ulterioare.

**DIRECTOR EXECUTIV**

**chim. Mirela-Aurelia RAICU**

**Șef Serviciu Şef Serviciu,**

Avize, Acorduri, Autorizații Calitatea Factorilor de Mediu

ing. Daniela STRĂINU ing. Elena MICU

Întocmit: Cecilia IVANOV

Nr.A.A.A.: / 04.04.2024